Terloops, hoe gaan ek te werk om 'n gebruikerblad te begin? Waar is die sjablone vir die profiel te vinde?
Eerstens, baie dankie vir jou artikel. Ek het dit interessant gevind en dit is sekerlik 'n aanwins vir ons ensiklopedie - 'n ware stukkie Africana. Laat staan ook asb. die "u": ons spreek wel lesers en besoekers as "u" aan, maar as medewerkers hier is ons sommer "jy" en "jou" vir mekaar.
Neutraliteit: jy verwys na die obelisk se geskiedenis as "interessant", 'n subjektiewe beskrywing. So ook "uitspattige monument" (indien Kemp se familie spesifiek daarna as "uitspattig" verwys het, sou iets soos "Kemp se familie was egter nie ten gunste van 'n monument nie: hulle het dit as te uitspattig beskou, maar helaas te laat...". Verder is "imposante stadsaal" miskien 'n grensgeval, maar ek sou tog liewer 'n ander woord gekies het.
Uitleg (beelde): Daar is meer beelde as wat die teks lank is. Beter spasiëring of die verwydering van 'n beeld of twee sou die uitleg gebaat het.